SET ปิดลบ 3 จุด มูลค่าซื้อขายเบาบาง 3.8 หมื่นลบ. นลท.จับตาความชัดเจนปัจจัยทั้งใน-นอกปท.
SET ปิดลบ 3 จุด มูลค่าซื้อขายเบาบาง 3.8 หมื่นลบ. นลท.จับตาความชัดเจนปัจจัยทั้งใน-นอกปท. โดยดัชนีปิดตลาดวันนี้ ที่ระดับ 1,629.40 จุด ลบ 2.92 จุด หรือ 0.18% มูลค่าการซื้อขาย 3.8 หมื่นล้านบาท
27 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,629.40 จุด ลบ 2.92 จุด หรือ 0.18% มูลค่าการซื้อขาย 3.8 หมื่นล้านบาท
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ มูลค่าการซื้อขายเบาบาง เนื่องจากต้องการรอดูปัจจัยทั้งในประเทศและนอกประเทศ โดยปัจจัยนอกประเทศเป็นเรื่องการเจรจาการค้าระหว่างสหรัฐและจีน และความคืบหน้าการถอนตัวของอังกฤษออกจากสหภาพยุโรป (Brexit)
ส่วนปัจจัยในประเทศเป็นเรื่องการรวบรวมเสียงจัดตั้งรัฐบาลที่ยังมีความไม่แน่นอน คงจะต้องรอไปอีกระยะหนึ่งจนกว่าคณะกรรมการการเลือกตั้ง (กกต.) จะประกาศผลการเลือกตั้งอย่างเป็นทางการในวันที่ 9 พ.ค. ดังนั้น ความเคลื่อนไหวของตลาดฯก็จะเป็นไปอย่างจำกัด
สำหรับแนวโน้มการลงทุนในวันพรุ่งนี้ (28 มี.ค.) นายวีระวัฒน์ กล่าวว่า ตลาดฯคงจะยังแกว่งไซด์เวย์ โดยมีแนวรับ 1,625-1,620 จุด ส่วนแนวต้าน 1,635-1,640 จุด พร้อมแนะติดตามตัวเลขผลิตภัณฑ์มวลรวมภายในประเทศ (GDP) ไตรมาส 4/61 ของสหรัฐฯ และความเชื่อมั่นผู้บริโภคของยูโรโซน
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,824,600.82 ล้านบาท ปิดที่ 47.50 บาท ลดลง 0.50 บาท
CPALL  มูลค่าการซื้อขาย 1,842,828.00 ล้านบาท ปิดที่ 74.25 บาท เพิ่มขึ้น 0.25 บาท
BDMS มูลค่าการซื้อขาย 1,294,871.25 ล้านบาท ปิดที่ 24.40 บาท ลดลง 0.20 บาท
PTTGC มูลค่าการซื้อขาย 1,186,697.30 ล้านบาท ปิดที่ 67.50 บาท ลดลง 0.25 บาท
PTTEP มูลค่าการซื้อขาย 1,159,400.00 ล้านบาท ปิดที่ 125.50 บาท เพิ่มขึ้น 0.50 บาท
ตลาดหุ้นเอเชีย
